Thomas Crecquillon

Thomas Crécquillon (?–1557) var en fransk-flamsk renessansekomponist.

Lite er kjent om Crécquillons liv. Sannsynligvis ble han født en gang mellom 1480 og 1505. Han var muligens sanger, korleder og senere kapellmester ved hoffet til keiser Karl V av Det tysk-romerske rike. Ulike dokumenter viser at han nøt godt av flere profitable beneficier, eksempelvis i Dendermonde, Namur, Leuven og Béthune.

Av  Crécquillons musikk er det bevart opp mot 200 franske chansons, mer enn 100 motetter, tolv messer (delvis parodimesser) og andre kirkemusikalske verk. Ved siden av  Nicolas Gombert og Clemens non Papa regnes han til de mest betydelige fransk-flamske komponistene i generasjonen mellom Josquin des Prez og Orlando di Lasso.

Musikkforleggerne Pierre Phalèse (i Leuven) og Tielman Susato (i Antwerpen) publiserte flere verk av Crécquillon enn av noen av hans samtidige, et faktum som understreker betydningen og populariteten musikken hans hadde i samtiden.

Referanser

Litteratur 
 American Institute of Musicology publiserte Crecquillons Opera Omnia i tjue bind mellom 1974 2011

Eksterne lenker 
 Oxford Index – Thomas Crécquillon
 
 
 

Renessansekomponister